
O Volapükaflens Löfik ! 


Ekö nu säsun patik vakenas. Flen Jean-Claude Caraco ye elifadom 
vakeni stunidabik ün mäzul pasetik: etävom, ko matan omik, pro steb 
degbaldelik lü Siamän, u äs ün tim presenik panemon: Tayän. 


Penom: .Tayàn binon regän budik, demokratik. e püdik. vemo maifik 
gönü törans. Evisitob zifis: Bangkok (kel labon nemi: Krungthep in pük tayik). 
Ayuthaya, Sukhotai. Lopburi, Chiang Rai, Chiang Mai, ed estebob dù dels tel jolü 
Tsyinänamel. Elogob <killieni goldik>, kel binon kontagatop länas kil (sevabo: 
Tavän, Laosän, Mvanmarën) jolü flumed : Mekhong. Länod binon vütropik ko 
beneneps e kokoteps mödiks. Ün mäzul. vamot usik ya binon mö grads 35. Fidots 
äbinons benosmekiks: efidob risati e nanadis mödikis. Doms vönaloveik pebumons 
me tekaboad. (tek = bim: Tectona grandis). Evisitob budatemis jönik mödik. farmi 
kö befeiloy rogidis (rogid = flor: Orchis). ed emonitob bäkü leefad dü düp bal 
Elärnob lafabi tayik. kel binon jönik ab boso fikulik. 


Ekö nem obik: mulna neszln 


Flan badik teik binon täv me flitóm. kel binon tu lunik. Balido eflitavabob de zif 
Lyon jü zif Frankfurt (düp bal), telido de Frankfurt jü Bangkok (düps degbal).” 


Plak lifüpa, no -li ? 


Konot atmulik binon <Klàns Neita>, e tefon yunan, kel drinom 
drinedi peproiböl. Sümo memükon obes dö drogasäkäd ai gloföl bevü yunanef 
adelik. Midug in tef at binon valöpo, ab do plaks anik binons stunidabiks (ma 
sagäd), fino peroy seni jenöfa, äs yunan in konot obsik. Cedü ob, konot binon 
mu tidaliegik. Reidolsös oni kudo ! 


Valikosi Gudikün Oles ed Olikanes 

KRIG NEAI DAREIGONÓS IN LADÄL MENAS ! 





Zif: <Zeiden> dabinon ya sis tim vönik, e no pidrefon vemiko fa mifät jü 
del degtelid yanula ün yel: 1807. Topon len flumed: <Rijn> in regän: Nedän, 
ed älabon bü dät pemäniotöl domis degbalmil, kels päbelödons fa mens 
foldegmil; in sökaleod po zif: <Amsterdam> äbinon bo tefü pöpanum in plad 
telid regäna. 


Älöädoy se bed ün göd et nog äsä ün dels valik; balan äplekon eli „God 
reigonód !” oka, votikan änedunon atosi, e nek äbetikon stadi zifa tü soar, do 
naf labü fledot pura mö tubs veldeg äbinon in pof zifa. Äfidoy ün zedel e fid 
äsmekon, äsä ismekon ün zedels valik, do naf ai nog äkomon. Ven ye ün 
poszedel jonian gloka su tüm gretik äjonon düpi: fol e laf - mens zilik äbinons 
lomo ed ävobons, mots relöfiks äklädofs cilis smalik oksik, tedans äfidunoms 
tedotis oksik, cils äkobons in soarajul, mens trögik änaütons ed äseadons in 
lotidöp jäfölo me kadapled e drin vina, glumälan seimik äbetikon gödi balid- 
fovik tefü fid, drin e klotem zesüdiks, tifan änüsteigom ba ebo kiki okik ini yan 
votikana - ven süpiko tonät ätonon. 


Naf et, laböl fledi mö tubs veldeg pura ireafon ini lefil ed isplodon 
löpio, ed ünü timül - no kanols reidön atosi so vifiko äsä äjenos - ünü timül 
lusüts lunik lölik domas ko valikans, kels älifons ed älöfons in ons, pätroivons 
e päceinons ad kums failotas, u pädämükons vemöfiko. 


Tumats mödik menas äseatons lifiko u deadiko dis failots at u 
pivunons vemiko. Juladoms kil ko cils valik, kels äbinons in ons, pänosükons. 
Mens e nims, kels ävegons su süts nilü top katastrofa, päjedons dub nämäd 
pura ini löp ed ädönukömons ini stad pidabik. Zuo i nog lefil ädavedon, kel 
suno älöflamon in tops valik, e kel tio no äkanon pakvänükön, bi stokadoms 
mödik, leüli e blöbi ninädöls, älefilons. Jöltum domas jönikün ädästurons ud 
ämutons padästürön. Nu kanoy meditön, das soar suvo kanon jonön 
stadi votik ka göd, noe pö mens soelik, abi pö zif gretik á menagik. 


Reg Nedäna ägivom sunädo suämi veütik pro men alik, kel nog 
äkanon pasavön. Deadans, kels päsesebons se failots, päpolons ini konsälöp, 
dat röletans ökanons ramenön onis demü sepül kritik. Yuf mödik päduinon. 
Too krig Linglänanas ta Nedänans ädareigon, nafs mödik de zif <¿ondon> 
äjolons, kels äblinons yufamedömis e monasuämis gretik pro neläbans, e dun 
at äbinon nobik - ibä krig neai dareigonös in ladäl menas ! 


(Fa <Johann Peter Hebel> se < Volapükagased>) 

LÄRNOD DEGZÜLID - NUMS, DÜP, DÀT 





If vilob sevön timi, logob lü glok obik. Binon vemo kuratik, ab semikna dädikon. 
Täno blinob oni lü glokel, dat atan nätükomös e klinükomós oni ! Cedob, das nos 
binon balugikum, ka notodam tima in Volapük. Pro düps sagobs: Binos düp balid, 
telid, kilid göda, poszedela, soara, neita, er. [0ü: Binos düp: bal, tel, kil gódo, 
poszedelo, soaro, neito, e r.] 


Düp 12° kanon tefön zedeli u zeneiti, do calófiko zeneit binon düp teldegfolid. Täno 
sagobs [ü: sagoy] Düp: jöl minuts lul, jöl minuts deglul bü düp: zül, düpafolid bü 
zül, minuts deg bü zül, minuts lul bü zül, e r. Calöfiko del e neit padilons ini düps 
teldegfol. So sagoy düp: degkil pla düp: bal poszedelo, e r. 


Tefü däts sagobs: Pämotom ün del balid yunula yela: 1955. [Mil zültum luldeglul] 
Ematikob ün yel: 1936 [Mil zültum kildegmäl] prilul 2 [tel]. Yunula d. 1° yela: 1912. 
[Mil zültum degtel] Prilula d. telid yela: 1955. [Mil zültum luldeglul]. 


LÄRNOD TELDEGID - DELS E MULS, TIM [DÜP] 





Sevol - li delis viga ? Fümö ! mudel, tudel, vedel, dödel, fridel, zädel e sudel. 


YANUL 
Mudel y 14 21 28 
Tudel 1 8 15 22 29 
Vedel 2 9 16 23 30 
Dödel 3 10 47 24 31 
Fridel 4 11 18 25 
Zàdel 5 12 19 26 
Sudel 6 13 20 27 


Vemo gudik ! Adel binon vedel. Odel obinon dödel. Ed udel - li? Fridel. Del kinik 
ädel äbinon - li? Tudel. Ed edel - li? Mudel. Del liomödotid mula äzädel äbinon - li? 
Del lulid. Ozädel [u: del balidkömöl] obinon del degtelid, e zädel pos dels degfol 
obinon del teldegzülid mula. 


Loveikobsös nu lû muls yela ! Binons sökaleodiko: yanul, febul, mäzul, prilul, 

mayul, yunul, yulul, gustul, setul, tobul, novul e dekul. Magifik ! ü: magifó !] 

Düp kinid binos - li? Ma glok obik binos minuts teldeg bü düp: tel, ab no kanoy 

konfidön oni. Semikna bügolon, e semikna posgolon. 

€e e e - SE e - SE 6 o 6 6é - SE - SE e 6 e€ e€e 6 e e€ 6 C w 
SPIKET SAPIK 


Man, kel no föfiostepom ai, golom suno pódio. 


VIII:60:99 


KLÄNS NEITA 
Fa hiel Rud. Schmidt 


In Suomiyän vöno feilan yunik älifom. Do äbinos vob sevärik ad befeilön 
länedi neflukik, ai äbinom ye fredik. In län at, kiöp pöp binon smalik, mens lifons 
soaliko ko oks it e ko nat. Ven feilan yunik ämufükom hobubis oka foi ed ätöbom ad 
mekën grufis dibik, äbinom yofik ven laud äkaniton love kap oma; täno äjinos, das 
äkaniton in om it. 


Vilag in kel älifom päzüon me fots legretik e nepekulivöls, kels binons in dil 
gretikün làna, e dö kels esagoy, das tevoy in ats äs su lestab mela. Du hitüp brefik 
is lut labon klüli nekósómik, ed àkanoy kliliko logón lakis gretik, kels äseatons in fag. 
Ven nu soar äkomon, e te veal ätegon lunidi dela, nendas ädepubon löliko, täno 
äsenoy fredi anik, keli vob sevärik no ikanon moükön. Pianiko ven soar ämogolon, 
fred at päcenon ed ävedon levip seledik lü nepesevikos. 


Ätevom ini fots, kióp äjinos, das jadamags äbinons bevü stams, e ven 
änilikoy lü ons, ädepubons. In lulit seledik, äjinos, das äbinos zesüdik, das neit 
äninädon klänis, ed ävipom vemo sevön atis. 


Semanaedo ini län äkömom Mana-leplekan semik; so magivans panemoms 
in pük Suomiyänik. Ko magivan at vöno äspikom, ed äsagom ome vipi oka. 


, Ba okanob fölön vipi ola”, magivan äsagom. „Ab meditolös veräto; ibo 
no oblinos ole fredi”. 


Feilan yunik ye ävipom, das vip pöfölonöv. 
»Benö !” magivan äsagom, ,,ekó bodil, lespälolös ati kudiko. Ün neit bü 
zehitüp reg snekas e trups gretik oma okolkómoms nilü sim fota ed odrinom se gef 
goldik miligi jikapara sülik. If okanol luimükón bodili in milig at e poso fidón ati, täno 
vip olik pofólon; ab dónu sagob ole, das olepidol atosi ! ” 


Te dels nemödik äbinons bü zehitüp; alna feilan yunik älogom, das neit 
äprimon, levip oma äglofon; lesagis magivana no ämebom. 


Fino neit penemöl äkömon, ed äspidom lü sim fota. Su bälät plenik älogom 
in fag lubeli, kióp nek büo ibinon. Ästopom prüdiko. Süpo lit spagöl änidilon love 
lubel, e se flans valik àlilom tonodis seledik. Zü om sneks äbinons, kels änilikons lü 
lubel. Nevilöfiko äsökom snekis e suno älogom, das lubel äbinon kum legretik 
snekas. Kum äglofon, ven änilikom, e nu älogom, das valiks äbinons zü snek gretik, 
kel älabon kopi so bigik äs nadabim gretikün ed äflekons okis zi on, e mils logas nidik 
älogedons oni ün tim it. Snekakop legretik ätenükon oki, e in lut feilan älogom kapi 
oma, kel äpolon kroni goldik, de kel lit äsegolon. Süpo älogom, das snek gretik 

äjonon linegi lunik e lediki, e demü atos pajekom vemo. Täno älogom bü ok gefi 
goldik me milig pefulüköl. Spidiko äluimükom bodili ko milig ed äfidom oti. 


Nu äjinos, das tonods ut, kelis büo älilom, pänämükons tumna. Äfugom äs 
spidiko äs mógiko, ed äjinos, das ärönom spidikumo ka ai. Lätiko ädofalom. 


Ven ägalom, äbinos del klülik. Nu älogom, das äbinom fagik de top, kiöp 
älogom snekis, ed äbinom reto saunik. Äbinos milig jikapara, kel inämükon omi; nu 
äspetom, das et ämaifükon logis oma. 


Sosus sol äprimon ad modonikön, ägolom nesufädiko ini fot, e ven lulit neita 
ikómon, äbinom in top, kel löliko päzüon me bims ko stams vietik, kels älunidons in 
munasviet. Zänodü glun àbinon kevöfik ed äbinon us lulak. Aneito no äbinos äs ai. 
Sirk lenomik pipladoy de mabastons nidik, ünü kel älogoy vatapleni leklülik e lestilik. 
Lölikos äfomos ás banagef legretik. Äklänedom oki po bimül seimik ad logón, kelosi 
öjenosöv. 


Zeneito älogom bevü stams fomis klilik e fogik, kels äflumons se flans valik. 
Äbinofs vomüls lejönik e lelöfiks. Pävealofs in veals klilik, kela köl vietik äcenon ini 
lunid blövik e grünik, kels änidons ko klül gretik. Ven ärivofs topädi maba, äjedofs 
su sim klotis leitik okas, ed älogom, das koaps vietik ädepubons ini vat, ed äpubons 
lesuno dönu. So ädunofs dü tim anik; ab fino äjinos, das banam päfinon. Kum lölik 
nu äkolkömon in topäd ed ädanüdon ko mufs flekik e nenomik, ab ye lejönik, zü 
mabatopäd. Herem lunik älagon flitöl love ofs, ye leno ävienos, e no äliloy tonodi 
seimik. Love bimatips vesüdio nog äbinons liens glutik; ab lunid redik in lut ya 
änunon, kióp sol in lofüd äsülöpikon dönu. Bevü tuigs ün tim it mun äsvieton. Lad 
yunana äflapon, e kapaflan omik änokon; ävipom, das ölabomöv logis tum ad 
kanón ün tim it logón fomis lejönik valik. Äbinons sens koldik e selediks, kels no 
älevipons juiti midälik, ab te ävipons lelogön. 


Fino dag klänafulik äprimon ad depubön, e fog ävedon densitikum e 
vietikum; nog äkanom logón nekleiliko in fog at fomis lejónis; ab ven solastral balid 
äpubon, fog àvedon stem nedudranovik. Yunan äsustanom se stäat oka ed 
ägolom da yeb. No igolom lunüpo büä äfulükon jukis oma lulakavat. No äkanom plu 
logón mabatopädi. 


Ägolom domio ed äjedom oki feniko sui bed okik. Te äbinos slipil, keli 
äjuitom; ab ye äsenom fredi seledik, bi äsevom bosi, kelosi mens votik no äsevons. 
Ven ägalikom, fred ävedon klilikum ed äfulükon omi lefuliko, ab nu älevipom 
nesufädiko, das neit ökömonöv. 


Sosus neit änilikon, ägolom lü fotasim ed älogom fomis otik äs äneito. 
Leigo äjenos ün neit kilid, e fred omik äglofon. 


Ün neit folid äkömom dönu lü fotasim, love kel mun äsvieton, e fog ätovon 
oki in lut. Äbinos top lejönik, ab no älogedom atosi. Äspetom, das vomüls lelöfik 

öpubofsöv, ab - ün neit at no älogom ofis. Glumiko ägolom domio dónu; ab ün 
neits sököl i no àlogom vomülis, ed ädäsperom. Nu ädugolom i topis votik in fot ad 
tuvön dönu vomülis lejönik, kels ai äbinofs in meb omik; ab neläbiko äbinos vaniko. 
Ätuvom nosi, kel fädo öprodos büsenis e tikis. Älogedom pledi jadas bevü stams e 
bimüls ko lindif lefulik. Tonodis mödik ut, kels ai binons in fot e kels kösömo jekons 
meni, äkanom distükön se ods, e no äjekons omi. 


Suno in vilag zehitüpazàl yelik öjenon, e póp disipik ökolkömon pötü zäl at. ! 
feilan yunik ökomom äs ün yels büik. Neai ävitom menis, e ko jiyunans vilaga 
ispikom leviliko, do ilöfom neki ofas. Ab tü tim at no äjenos äs büo. Äbinos äsif 
ikómom se län votik e no äbinom in vilag it, in kel pimotom ed ilifom. Füm nenatik 
otik, keli siens omik igetons tefü dins in nat, id äsökon omi du äbinom bevü mens. 
Äbinons mals so módik nejóna, mebs so mödik dö dols e töbs lifa, kels nu balidna 
ädranons in lan omik, e dub atos fred kolköma ävedon nekoven e dol. Äsenom migi 
zuna äsi glöta, bi no älogedom dinis ko klil delik at. Ävedos ome nemögik ad blibön 
lunikumo in vilag, e dönu ägolom ini soal fota; ab fot äbinon gagik e nelifik äs büo - 
äsagon ome nosi. 


Semikna äkömon ome tik ut, das nu, ven ko logs ilogom utosi, kelosi te büo 
ibüosenom, vob omik ösötom vedön ome nefikulikum e lasumikum. Nu änolom kliliko 
atosi, kel büo nekliliko iflunos omi. Äbinos zesüdik, das ógivosóv gespiki se siäm 
omik, ven ävobom vemo ! Alna ven äblufom atosi, vob äbinon ome dönu tom, e 
kein dela nu äbinon ome kof. Lan lólik oma päpedon fa mebs glumik. 


Vöno gödo in fot äkolkömom magivani. At ätävom ed älabom stafi in nam: 
ätävom lü top votik. Yunan äkonfidom ome glifi oka. 


„Vip ola pefölon,” magivan äsagom, ,lesag obik efümükon oki. Nu sevol 
kläni neita Suomiyänik. Elogol kolkómi dautas se el <Mets-hallia> e se el 
<Muru-eide>, vatajigod e talajigod. Nulükofs okis in fot dub banam e dub danüd fedi 


oksik, e de atos sekidon fluköf in län”. 


„Okömofs - li dónu? Kiüp ologob ofis dónu?” äsäkom yunan ko cügs 
flamöl. 


„Kolkömofs in hitūpaneits kil a yeltum, ” magivan äsagom. ,Àsagob ole, 


das äbinos seledikos, keli ai ólogol. Ab dónuami töbo ologol.” 


Yunan älogedom omi stunüköl ed äsagom: „Äbinos badikos, bi no äsagol 
obe atosi ! ” 


„Meditolös, va kredol, das vöds oba ilabons seki ! ” magivan ägespikom, ed 
ämogolom. 

Yunan ämufom äs deidan. Lefeniko ädofalom flanü bim. Is äseatom zänodü lüxüöd 
dela; äbinom glumik e glifik ed älejekom dub tik at: sötön lifön. Fino pätuvom in stad 
malädik fa lódans vilaga, ed äpolons omi lü dom omik. Äsaunom - ab bi ai ätikom 
ed ädrimom dö klän, keli ilogom, e bi nensekiko ävilom xilön timi, no ädulos lunüpo 
büä tim äprimom ad xilön omi. Äprimom ad dölikön, e pos yels nemódik àdeidom. 


Vüo ànoloy, kelosi ilogom, e valikans äniludons, das gudikünos ijenos pro 
om 

OKIÄL 


Hiel Tom (lanäliko) : „Jiel Ethel binof vomül svidik; neai elilob ofi sagön 
bosi badik dö pösod seimik ! ” 


Jiel Maud (fopüküliko) : „Ni ob. Neai elilob ofi spikön dö pösod seimik, 
pläamü of it ! ” 


îi RRR 
NOG GUDIKUM 
Läd balid : „Matan ola, egivom - li ole kidi as legivot kritidazälik ?” 
Läd telid : „No, ab matan olik edunom atosi ! ” 
£? &2 Ot Ct Q & K K a aa a a aa aa. a. e ae a < 
NEN DOT 


Tidan äsäkom vöno cili : „If vilol golön lü sül, kisi mutol primo dunön ?” 
Cil ägespikom foviko : „Deadön !” 


Tee S O S W 5 8 Te W W Š 8 Q 0 A 
NIMS NENATIK 


Deutänan semik, logedöl sköti zifa < Venezia> äsäkom kofiko lödani 
semik: „In fot kion tuvoy leonis ko flitäds ? ” 


„In fotit,” ägespikom Litaliyänan, „kiöp dabinons kvils ko kaps tel !” 





s 


VII:64:99 
KAPOVÜL SÄRÄTÜKON...... š 


DILODS KEKA 


Mutol dunön kötis kil ad kótón keki ini dils vel. Ekó ons 
Zx 


pz: 
JÄNAVÖD BALID Ce 


a) änu: d) nu; 
b) lip. e) kos: 
c) län; f) slipil 
JÄNAVÖD TELID 
a) naklüm: d) ledun: 
b) tan: e) lümät: 
c) mätan: f) koled. 
E KAPOVÜL RÄTÜKON OBIS DÖNU ....... 


KIN ÄBINON BEVÜSAGÄB LÄTIKÜN ? 





Bevüsagan seimik ämutom bevüsagön pösodis mödik. ed ün del alik ibevüsagom 
pösodi difik. ab ma leod tikavik. Ibevüsagom hieli Sam. jieli Afarian. hieli Tom. 
jieli Venus. hieli Dan. täno jieli Fran - ab kini ibevüsagom lätiküno - li ` jieli 
Kristin. hieli Zedrik. jieli Kristin u hieli David - li? 


SAEDOLÖS. NAEDOLÖS. NÄEDOLÖS 





Nüms plödik e nüm zänik sökons disini tikavik. Ekö geidamob : saedón. naedön e 
nàaedon. Kanol - li tuvön nümis defik 

